… Og du vil ikke tro hvor enkelt det er.

Men først litt bakgrunn. For omtrent en uke siden meldte aftenposten at migrantstrømmen over middelhavet hadde stoppet. Nedgangen var drastisk: Strømmen har gått ned til nesten en tiendel av hva den var.

Hentet fra aftenpostens artikkel

Her virker det som vi har en gylden mulighet til å finne ut hvordan vi skal stoppe migrantstrømmen. Vi trenger bare finne ut hva som forårsaket stoppet, og så repetere det på de andre smuglerrutene. Så hva skjedde?

Siden migrantkrisens start har diverse NGO-båter fungert som taxi-tjeneste for migranter. Det som i starten var små, spede forsøk på å krysse middelhavet i båter ble kjapt assistert av massive «redningsskip». Ettersom sjansen for å bli plukket opp av redningsskip ble høyere og høyere, begynte menneskesmuglerne å bruke stadig mindre og svakere båter som i enda mindre grad kunne fullføre reisen. Redningene begynte da å bevege seg nærmere og nærmere den libyske kyst, og de utviklet seg til slutt til en farse. Etter å ha seilt et par kilometer ut fra kysten forventet migrantene å bli plukket opp av nærmeste skip og så bli fraktet til Europa. New York Times produserte et utmerket kart som illustrerer denne dynamikken:

En video som viser det samme kan sees her.

For et morbid eksempel kan du se følgende video, der en migrantbåt kjører rett inn i en større båt og stikker hull på båten sin i forventning om at de skal plukkes opp og sendes rett til Europa. Den større båten var tragisk nok en større fiskebåt og var dermed ganske uinteressert i menneskerettigheter. Advarer mot sterke scener:

Kunnskapen om denne taxitjenesten har skjelden vært problematisert i mediene, og utover noen høyreorienterte blogger er det få som i det hele tatt har hørt om den. Narrativet bare gjentar den samme gamle historien om stakkars migranter som konstant trenger redning.

De som til slutt tok grep var ikke Europa, men Libya. Et land i borgerkrig, med en marine bestående av et par-tre skip og en BNP på en tiendel av Norges. Og grepet de tok var trivielt enkelt: Den tiende august erklærte de at utenlandske skip var forbudt fra å operere i deres farvann. Den ellevte august skyter Libya et varselskudd mot en taxibåt. Den trettende august suspenderer de fleste taxibåtene sin operasjon i området. Og resultatet ser du på grafen over – dette stopper migrantstrømmen. Alt som skulle til var en enkelt båt og en enkelt kanon.

Svaret på migrantstrømmen var med andre ord triviell. Det aller minste uttrykk for vilje til å opprettholde lov og orden med makt var nok til å stoppe strømmen nesten totalt. Tenk hvis vi hadde funnet ut dette i 2014? Vi hadde sluppet to millioner økonomiske migranter, som nesten uniformt vil være en byrde på våre velferdssystemer og skape terror, kriminalitet og generell sosial uorden.

Og det er dette som er den egentlige historien. De europeiske statene er rett og slett uvillige til å anvende makt, selv til å opprettholde sine egne grenser og lover. Situasjonen er absurd! Er ikke nettopp definisjonen på en stat at de har voldsmonopol i sitt geografisk avgrensede område? Har Europas stater mistet viljen til selv dette? Italia feiret Libyas avgjørelse om å stoppe taxibåtene, som jo er godt. Men hvorfor kunne de ikke stoppet dem selv!? Italia har femti ganger Libyas BNP! Historien om flyktningekrisen er en historie om total europeisk demoralisering, som har gått så langt at vi ikke engang har viljen til å eksistere.